
Številka:	110-9/2026-6212-2
Datum:  	18. 9. 2026


Na podlagi četrtega odstavka 61. člena Zakona o javnih uslužbencih (Uradni list RS, št. 32/25 in 1400/26; v nadaljevanju: ZJU-1) ter 6. in 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25), Upravna enota Ilirska Bistrica, Gregorčičeva cesta 2, 6250 Ilirska Bistrica, objavlja interni natečaj za zasedbo prostega uradniškega delovnega mesta za nedoločen čas 


VIŠJI SVETOVALEC (m/ž) v Oddelku za upravne notranje zadeve in promet (DM št. 118).


Na interni natečaj se lahko prijavi javni uslužbenec, ki ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela. 

Na interni natečaj za uradniško delovno mesto se lahko prijavi uradnik ali strokovno-tehnični javni uslužbenec, ki mu uradniški naziv miruje v skladu z določbami ZJU-1.

Seznam organov, vključenih v interni trg dela, je objavljen na spletni strani Ministrstva za notranje zadeve in javno upravo: Seznam-organov-vkljucenih-v-interni-trg-dela.

Kandidati morajo izpolnjevati naslednje pogoje:

· končano najmanj visokošolsko strokovno izobraževanje (prejšnje) / visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja) oziroma najmanj specialistično izobraževanje po višješolski izobrazbi (prejšnje) / specializacija po višješolski izobrazbi (prejšnja),
· najmanj 4 leta delovnih izkušenj,
· opravljeno obvezno usposabljanje za imenovanje v naziv,
· opravljen strokovni izpit iz upravnega postopka druge stopnje,
· državljanstvo Republike Slovenije,
· znanje uradnega jezika,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. 
Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero kandidat kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Delovne izkušnje, ki jih je kandidat pridobil v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je kandidat pridobil z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje in je v skladu z zakonom, ki ureja Slovensko ogrodje kvalifikacij (SOK), uvrščena na 8. raven SOK. 

Zahtevane delovne izkušnje se skrajšajo v primerih in pod pogoji, določenimi v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26).

Izpolnjevanje pogoja opravljenega obveznega usposabljanja za imenovanje v naziv in pogoja opravljenega strokovnega izpita iz upravnega postopka druge stopnje se bo pri kandidatu preverilo v izbirnem postopku na podlagi ustreznih dokazil oziroma podatkov, s katerimi razpolaga organ.

Naloge delovnega mesta so:

· sodelovanje pri oblikovanju sistemskih rešitev in drugih najzahtevnejših gradiv,
· samostojna priprava zahtevnih analiz, razvojnih projektov, informacij, poročil in drugih zahtevnih gradiv,
· vodenje in odločanje v najzahtevnejših upravnih postopkih na prvi stopnji,
· opravljanje drugih upravnih nalog podobne zahtevnosti,
· samostojno opravljanje drugih najzahtevnejših nalog.

Izbrani kandidat bo naloge opravljal na delovnih področjih tujcev, orožja in eksplozivov ter državljanstva, poleg navedenega pa bo sodeloval tudi pri sklepanju zakonskih zvez. Zaradi narave in vsebine nalog so zaželene delovne izkušnje na enem ali več navedenih delovnih področij. 

Prijava mora biti pripravljena na obrazcu »Vloga za zaposlitev«, ki je priloga objave internega natečaja, in mora vsebovati:
1. izjavo o izpolnjevanju pogoja glede zahtevane stopnje izobrazbe, iz katere morajo biti razvidni raven in smer izobrazbe ter leto in ustanova, na kateri je izobrazba pridobljena;
2. opis vseh dosedanjih zaposlitev in delovnih izkušenj, iz katerega je razvidno izpolnjevanje pogoja glede zahtevanih delovnih izkušenj; opis naj vsebuje navedbo delodajalca, obdobje oziroma skupen čas trajanja dela ter datum sklenitve in prenehanja delovnega razmerja, opis dela ter stopnjo zahtevnosti delovnega mesta;
3. izjavo kandidata, da:
· je državljan Republike Slovenije;
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
4. izjavo kandidata, da ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela;
5. izjavo o imenovanju v uradniški naziv oziroma o mirovanju naziva v skladu z ZJU-1, iz katere je razviden naziv, ki ga kandidat ima oziroma mu miruje;
6. izjavo o znanju uradnega jezika;
7. izjavo, da za namen tega natečajnega postopka dovoljuje Upravni enoti Ilirska Bistrica pridobitev podatkov iz zgoraj navedenih izjav iz centralne kadrovske evidence oziroma kadrovske evidence organa, v katerem opravlja delo; v primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis, v katerem kandidat poleg formalne izobrazbe navede tudi druga znanja in veščine, ki jih je pridobil. 

V izbirni postopek se bodo uvrstile samo pravočasne in popolne prijave kandidatov, ki na dan izteka roka za vložitev prijave izkazujejo izpolnjevanje natečajnih pogojev.

Prijava je prepozna, če jo je informacijski sistem organa prejel po izteku roka za prijavo. Prijava je nepopolna, če ne vsebuje vseh prilog in navedb, zahtevanih v besedilu internega natečaja, ali če iz nje ni mogoče razbrati, da kandidat izpolnjuje natečajne pogoje. Če je prijava nepopolna, se kandidata ne pozove k dopolnitvi.

Strokovno usposobljenost kandidatov bo presojala natečajna komisija. Strokovna usposobljenost kandidatov se bo presojala na podlagi pregleda prijave in predloženih pisnih izjav oziroma dokazil ter z razgovorom. Za preverjanje strokovne usposobljenosti se lahko uporabijo tudi druge metode preverjanja, zlasti pisni preizkus oziroma praktično preverjanje znanja. 

Merila za izbiro in metode preverjanja strokovne usposobljenosti bodo določene pred začetkom izbirnega postopka.

Izbrani kandidat bo delo opravljal na uradniškem delovnem mestu višji svetovalec, na katerem se naloge opravljajo v nazivih višji svetovalec III, višji svetovalec II in višji svetovalec I. 

Izbrani kandidat bo premeščen na Upravno enoto Ilirska Bistrica z aneksom k pogodbi o zaposlitvi oziroma bo z njim sklenjena pogodba o zaposlitvi za nedoločen čas, s polnim delovnim časom, v skladu z določbami ZJU-1.

Izbrani kandidat bo delo opravljal v prostorih Upravne enote Ilirska Bistrica, Gregorčičeva cesta 2, 6250 Ilirska Bistrica, in v drugih uradnih prostorih, kjer upravna enota opravlja svoje delo.

Izhodiščni plačni razred delovnega mesta je 22. plačni razred, osnovna plača v vrednosti tega plačnega razreda pa znaša 2.353,61 EUR bruto. Izbrani kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).

Kandidati vložijo prijavo elektronsko na elektronski naslov ue.ilirskabistrica@gov.si, in sicer v roku 8 dni od dneva objave internega natečaja na spletnem mestu državne uprave (portal GOV.SI), z navedbo »za interni natečaj –  višji svetovalec«. Rok za vlaganje prijav se izteče dne 29. 9. 2026.

Varni elektronski podpis ni pogoj za veljavnost prijave. Šteje se, da prijava, ki ni bila oddana elektronsko na elektronski naslov, naveden v objavi natečaja, ni bila oddana.

 
Kandidati bodo o izbiri oziroma zaključku postopka pisno obveščeni na elektronski naslov, ki ga bodo za namen obveščanja v postopku navedli v prijavi.

Informacije o izvedbi internega natečaja daje Jana Prosen Tomšič na tel. št. 05 711 22 10, informacije o delovnem področju pa Nataša Urh Kastelic na tel. št. 05 711 22 11. 
 
V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske. 





							Jana Prosen Tomšič
							načelnica





Priloga:
· Obrazec »Vloga za zaposlitev«

